JAVNA OBJAVA PROSTEG A DELOVNEGA MESTA ZA NEDOLOČEN ČAS - STROKOVNI SODELAVEC VII/2-II ZA INVESTICIJE

Na podlagi sedmega odstavka 57. člena in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772) – ZIUPOPDVE), v nadaljnjem besedilu: ZJU), 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US,  [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE, v nadaljnjem besedilu: ZDR-1), 23. člena Kolektivne pogodbe za negospodarske dejavnosti v Republiki Sloveniji (Uradni list RS, št. [18/91-I](http://www.uradni-list.si/1/objava.jsp?sop=1991-01-0682), in naknadne spremembe) in 7. člena Zakona o urejanju trga dela (Uradni list RS, št. [80/10](http://www.uradni-list.si/1/objava.jsp?sop=2010-01-4304), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785), [63/13](http://www.uradni-list.si/1/objava.jsp?sop=2013-01-2512), [100/13](http://www.uradni-list.si/1/objava.jsp?sop=2013-01-3600), [32/14](http://www.uradni-list.si/1/objava.jsp?sop=2014-01-1320) – ZPDZC-1, [47/15](http://www.uradni-list.si/1/objava.jsp?sop=2015-01-1930) – ZZSDT, [55/17](http://www.uradni-list.si/1/objava.jsp?sop=2017-01-2523), [75/19](http://www.uradni-list.si/1/objava.jsp?sop=2019-01-3307), [11/20](http://www.uradni-list.si/1/objava.jsp?sop=2020-01-0345) – odl. US in [189/20](http://www.uradni-list.si/1/objava.jsp?sop=2020-01-3287) – ZFRO) OBČINA ILIRSKA BISTRICA objavlja prosto strokovno-tehnično delovno mesto za nedoločen čas s polnim delovnim časom **STROKOVNI SODELAVEC VII/2-II ZA INVESTICIJE,** šifra DM J017137,v Oddelku za gospodarsko infrastrukturo v Občinski upravi Občine Ilirska Bistrica.

Kandidati, ki se bodo prijavili na prosto delovno mesto, morajo izpolnjevati naslednje pogoje:

1. Zahtevana izobrazba:

- najmanj visokošolsko strokovno izobraževanje (prejšnje)/visokošolska strokovna izobrazba (prejšnja) - smer arhitektura, urbanizem, gradbeništvo

- najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) - smer arhitektura, urbanizem, gradbeništvo

- najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – smer arhitektura, urbanizem, gradbeništvo

2. delovne izkušnje: 3 leta.

Kot delovne izkušnje se šteje delovna doba na delovnem mestu, za katero se zahteva ista stopnja strokovne izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

3. Posebni pogoji:

- občasno delo z začasno prerazporeditvijo delovnega časa

- vozniški izpit B kategorije

4. Želena znanja, sposobnosti in lastnosti: poznavanje uporabe računalnika

Naloge, ki se opravljajo na razpisanem delovnem mestu, so:

* *izvajanje zahtevnih strokovnih nalog na delovnem področju*
* *sodelovanje pri izvedbi postopkov, pripravi gradiva in vodenje potrebnih evidenc*
* *izvajanje nadzora nad pravilnim in pravočasnim izvajanjem pogodbenih obveznosti*
* izvajanje postopkov javnih naročil in vodenje investicij
* sodelovanje pri pripravi projektnih nalog ter pri izdelavi in pridobivanju projektov za investicije, pregledovanje in kontrola dokumentacije
* organiziranje in izvajanje nadzora nad oblikovanjem zgradb, notranje opreme, pripravo risb, načrtov in projektov
* oblikovanje notranje opreme, pripravljanje risb, načrtov in projektov
* izvedba postopkov, priprava gradiv in vodenje vseh evidenc in baz podatkov na delovnem področju in področju javnih naročil, priprava planov, poročil in predlogov, priprava informacij
* organiziranje, vodenje in izvajanje nadzora nad izvedbo projektov in nad pravilnim in pravočasnim izvajanjem pogodbenih obveznosti na področju javnih naročil ter nad delom z delovnega področja,
* sodelovanje z ostalimi subjekti in dejavniki na področju gospodarske infrastrukture in gospodarskih javnih služb, družbenih dejavnosti, delovnem področju občine pri izvajanju investicij
* samostojna priprava zahtevnejših analiz, razvojnih projektov, planov, informacij, poročil in drugih zahtevnih gradiv
* zbiranje, urejanje in priprava podatkov za oblikovanje najzahtevnejših gradiv, pogodb, aktov,…
* sodelovanje pri oblikovanju sistemskih rešitev in drugih najzahtevnejših gradiv
* razlaga gradiv na sejah občinskega sveta in njegovih delovnih teles
* izvajanje uredbe o upravnem poslovanju na delovnem področju, delo z dokumentarnim in arhivskim gradivom
* sodelovanje pri izvajanju upravnih postopkov z delovnega področja
* nadomeščanje javnih uslužbencev na delovnem področju
* priprava in sodelovanje pri pripravi proračuna in zaključnega računa ter finančnih poročil, pripravi vseh odlokov, pravilnikov in drugih aktov, poročil, gradiv, pogodb z delovnega področja oddelka
* izdajanje potrdil iz evidenc oziroma o dejstvih, o katerih organ ne vodi evidence, pa zakon določa izdajo potrdila o dejstvu
* spremljanje zakonodaje iz svojega področja in obveščanje odgovornih pri izvajanju programov in nalog ter potrebnih ukrepih
* samostojno opravljanje drugih nalog podobne zahtevnosti po nalogu vodje oddelka, direktorja in župana.

**Prijava se vloži na posebnem priloženem obrazcu »Vloga za zaposlitev«.**

**Prijave, ki ne bodo vsebovale navedenega obrazca, NE bodo upoštevane.**

Prijava kandidata na prosto delovno mesto mora vsebovati:

1. pisno izjavo o izpolnjevanju pogoja glede izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
3. pisno izjavo kandidata, da za namen postopka dovoljuje Občini Ilirska Bistrica pridobitev podatkov iz uradnih evidenc. Če kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da kandidat svoji prijavi priloži dokazila, ki dokazujejo izpolnjevanje zahtevanih pogojev, ali pa poda izjavo, da za namen postopka dovoljuje Občini Ilirska Bistrica pridobitev podatkov iz prejšnjega odstavka.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe, navede tudi druga znanja in veščine, ki jih je pridobil.

**Formalno nepopolne in nepravočasne prijave ne bodo upoštevane.**

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi navedb v prijavi, na podlagi priloženih izjav in dokazil oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati z izkušnjami z delom v upravi lokalne skupnosti.

Izbrani kandidat bo opravljal delo na delovnem mestu pod zap. št. 25 - Strokovni sodelavec VII/2-II za investicije v Oddelku za gospodarsko infrastrukturo v Občinski upravi Občine Ilirska Bistrica, šifra DM J017137. Delovno mesto je prosto.

Z izbranim kandidatom sklenjeno delovno razmerje za nedoločen čas s polnim delovnim časom. Izbrani kandidat bo delo opravljal v prostorih Občine Ilirska Bistrica, Bazoviška cesta 14, 6250 Ilirska Bistrica, ali v drugih prostorih delodajalca.

Kandidat vloži prijavo v pisni obliki, ki jo pošlje v zaprti ovojnici z označbo »Za prosto delovno mesto STROKOVNI SODELAVEC VII/2-II za INVESTICIJE« na naslov: Občina Ilirska Bistrica, Bazoviška cesta 14, 6250 Ilirska Bistrica, in sicer **v roku 5 dni** po objavi na spletni strani Zavoda Republike Slovenije za zaposlovanje in Občine Ilirska Bistrica: www.ilirska-bistrica.si.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Za pisno obliko prijave se šteje tudi elektronska oblika, poslana na elektronski naslov: obcina.ilirska-bistrica@ilirska-bistrica.si., pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 30 dni.

Dodatne informacije o objavi prostega delovnega mesta lahko dobite na telefonski številki 05/71-12-300.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 110-8/2021-1

Datum: 26.1.2021

 OBČINA ILIRSKA BISTRICA

ŽUPAN

 EMIL ROJC